## Pravilnik o obveznom obliku i sadržaju tromjesečnih financijskih i poslovnih izvješća

### NN 28/1999 (24.3.1999.), Pravilnik o obveznom obliku i sadržaju tromjesečnih financijskih i poslovnih izvješća

# KOMISIJA ZA VRIJEDNOSNE PAPIRE REPUBLIKE HRVATSKE

Temeljem članka 12. stavak 1. točka 1. i članka 73. stavak 2. i 3. Zakona
o izdavanju i prometu vrijednosnim papirima ("Narodne novine", broj 107/95
i 142/98), Komisija za vrijednosne papire Republike Hrvatske donosi

## **PRAVILNIK**

### **O OBVEZNOM OBLIKU I SADRŽAJU TROMJESEČNIH FINANCIJSKIH I POSLOVNIH IZVJEŠĆA**

UVODNE ODREDBE

Članak 1.

(1) Člankom 73. stavak 1. Zakona o izdavanju i prometu vrijednosnim
papirima ("Narodne novine", broj 107/95 i 142/98 - u daljnjem tekstu: Zakon)
propisano je da su dionička društva koja su veliki poduzetnici u smislu
odredbi Zakona o računovodstvu ili imaju više od 100 dioničara ili njihov
temeljni kapital iznosi najmanje 30.000.000 kuna, osim dioničkih društava
u kojima je Republika Hrvatska jedini dioničar, obvezna izrađivati i u
roku od 30 dana od posljednjeg dana u tromjesečju Komisiji dostavljati
tromjesečna financijska i poslovna izvješća.

(2) Ovim pravilnikom propisuje se:

- način i razdoblje utvrđivanja ima li dioničko društvo iz prethodnog
stavka više od 100 dioničara,

- način i rok dostavljanja tromjesečnih financijskih i poslovnih izvješća
(u daljnjem tekstu: izvješća), koja su društva iz prethodnog stavka obvezna
dostavljati Komisiji,

- obvezni sadržaj izvješća,

- obvezni oblik izvješća,

- način na koji će se izvješća učiniti dostupnima javnosti,

- primjena odredbi članka 73. Zakona na ona dionička društva čije su
dionice uvrštene na burzu ili na uređeno javno tržište.

UTVRĐIVANJE DIONIČKIH DRUŠTAVA S VIŠE OD 100 DIONIČARA

Članak 2.

Više od 100 dioničara u smislu odredbe iz stavka 1. prethodnog članka
ima ono dioničko društvo koje je u razdoblju od tri mjeseca prije tromjesečja
za koje se izrađuje izvješće u svakom trenutku imalo više od 100 dioničara.

NAČIN I ROK IZRADE I DOSTAVE IZVJEŠĆA

Članak 3.

(1) Prvo tromjesečno izvješće dioničkih društava sastavlja se sa stanjem
na dan 31. ožujka, drugo sa stanjem na dan 30. lipnja, treće sa stanjem
na dan 30. rujna, a četvrto tromjesečno izvješće sa stanjem na dan 31.
prosinca tekuće godine.

(2) Predmetna izvješća dioničko društvo dostavlja u roku od 30 dana
od posljednjeg dana u tromjesečju onoj poslovnici Zavoda za platni promet
kod koje se vodi žiroračun tog dioničkog društva.

(3) Svoju obvezu dostavljanja izvješća Komisiji dioničko društvo ispunjava
isključivo dostavom urednog izvješća poslovnici Zavoda za platni promet
iz prethodnog stavka.

OBVEZNI SADRŽAJ IZVJEŠĆA

Članak 4.

Obvezni sadržaj izvješća propisan je sukladno djelatnosti koju obavlja
pojedino dioničko društvo svrstano unutar jedne od sljedećih grupa:

- financijske institucije,

- društva za osiguranje,

- ostala dionička društva.

A) OBVEZNI SADRŽAJ IZVJEŠĆA FINANCIJSKIH INSTITUCIJA

Članak 5.

Izvješće dioničkog društva iz grupe financijskih institucija obvezno
sadrži sljedeće:

*a) opći podaci o dioničkom društvu*

- tvrtka dioničkog društva

- matični broj

- adresa

- šifra djelatnosti

- telefon

- oznaka vlasništva

- E-mail

- opis djelatnosti (sumarno)

- datum osnivanja dioničkog društva

- broj dioničara dioničkog društva

- ime i prezime predsjednika i svih članova uprave dioničkog društva

- broj zaposlenih djelatnika dioničkog društva

- broj redovnih dionica i oznaka dionica

- broj povlaštenih dionica i oznaka dionica

- ukupan iznos temeljnog kapitala

- deset najvećih dioničara (ime, prezime i adresa osobe odnosno tvrtka
i sjedište pravne osobe) i postotak dionica u vlasništvu

- broj podružnica i njihove adrese

- cijena dionica na tržištu u prethodnom i tekućem tromjesečju (ako
se dionicama trguje) - najviša, prethodno najniža, najniža, tekuće najniža

- zarada po dionici u zadnjem tromjesečju prethodne godine i tekuće
godine

- tržišna kapitalizacija

- knjigovodstvena vrijednost dionice

- isplaćena dividenda po dionici u posljednje tri godine

*b) bilanca financijske institucije*

Aktiva

- Novčana sredstva

- Depoziti kod središnje banke

- Trezorski zapisi i blagajnički zapisi središnje banke

- Trgovački portfelj vrijednosnih papira

- Investicijski portfelj vrijednosnih papira

- Depoziti kod banaka

- Krediti financijskim institucijama

- Krediti ostalim komitentima

- Kamate, provizije, naknade i ostala imovina

- Ulaganja u podružnice i povezana trgovačka društva

- Materijalna i nematerijalna imovina

Ukupna aktiva

Obveze

- Depoziti po viđenju

- Ostali depoziti

- Krediti

- Izdani vrijednosni papiri

- Kamate, provizije, naknade i ostale obveze

- Dopunski kapital

- Posebne rezerve

Ukupne obveze

Kapital

- Temeljni kapital

- Rezerve

- Zadržana dobit

- Dobit ili gubitak

Ukupno kapital

Ukupno obveze i kapital

*c) račun dobiti i gubitka financijske institucije*

Prihodi od kamata

- Od građana

- Privatnih poduzeća

- Domaćih banaka

- Inozemnih banaka

- Zateznih kamata

Ukupno prihod od kamata

Rashodi po osnovi kamata

- Prema građanima

- Prema javnim poduzećima

- Prema privatnim poduzećima

- Domaćim bankama

- Stranim bankama

- Drugim organizacijama

Ukupno rashod po temelju kamata

NETO PRIHOD OD KAMATA

Rezerviranje za moguće gubitke po kreditima

NETO PRIHOD NAKON REZERVIRANJA PO KREDITIMA

Prihod od provizija i ostali prihodi

- Naknade i provizije

- Prihodi/rashodi po tečajnim razlikama, neto

- Ostali prihodi

Ukupni prihodi od provizija i ostali prihodi

Troškovi provizije i ostali troškovi

- Naknade i provizije

- Troškovi osoblja

- Amortizacija i smanjenje vrijednosti

- Rezerviranja za moguće gubitke po ostaloj aktivi

- Rezerviranja za moguće gubitke po ulaganjima

- Rezerviranja za moguće gubitke za izvanbilančnu evidenciju

- Ostali rashodi

Ukupno troškovi provizija i ostali troškovi

DOBIT/GUBITAK PRIJE POREZA NA DOBIT

Porez na dobit

DOBIT/GUBITAK NAKON POREZA NA DOBIT

*d) izvješće o novčanom tijeku financijske institucije*

Poslovne djelatnosti

- Dobit nakon poreza na dobit

- Amortizacija i smanjivanje vrijednosti

- Neplaćeni krediti i otpisi kredita, neto

- Rezerviranja za stalno smanjenje vrijednosti ostale aktive

- Rezerviranja za stalno smanjenje vrijednosti investicija u imovinu
namijenjenu prodaji

- Ispravak vrijednosti rezerve za izvanbilančne financijske instrumente

- Neto povećanje potraživanja po obračunskoj kamati

- Neto smanjenje/povećanje u ostaloj aktivi, prije ispravka vrijednosti
rezerve

- Neto smanjenje/povećanje obveza po obračunskim kamatama

- Neto smanjenje u drugim obvezama i ostaloj pasivi, bez ispravka vrijednosti
rezerve

NETO NOVČANA SREDSTVA OSTVARENA POSLOVNIM DJELATNOSTIMA

Investicijske djelatnosti

- Neto povećanje potraživanja od Hrvatske narodne banke

- Neto smanjenje/povećanje u plasmanima kod drugih banaka

- Neto povećanje kratkoročnih ulaganja u vrijednosne papire

- Neto povećanje kredita, prije određivanja početnog iznosa rezerve
za moguće gubitke po kreditima

- Neto smanjenje u stavci javni dug

- Neto smanjenje investicija u dužničke vrijednosnice

- Neto povećanje investicija u imovinu namijenjenu prodaji

- Neto povećanje materijalne i nematerijalne imovine

NETO NOVČANA SREDSTVA UPOTREBLJENA U INVESTICIJSKE DJELATNOSTI

Financijske djelatnosti

- Neto povećanje obveza prema drugim bankama

- Neto smanjenje depozita po viđenju

- Neto povećanje obveza po oročenim depozitima komitenata

- Neto povećanje u kreditima (kratkoročnim i dugoročnim)

- Druge promjene u rezervama i neraspodijeljenoj dobiti i kapitalu

NETO NOVČANA SREDSTVA OSTVARENA FINANCIJSKIM DJELATNOSTIMA

NETO SMANJENJE/POVEĆANJE NOVČANIH SREDSTAVA I NOVČANIH EKVIVALENATA

NOVČANA SREDSTVA I EKVIVALENTI NOVČANIH SREDSTAVA NA POČETKU GODINE

NOVČANA SREDSTVA I EKVIVALENTI NOVČANIH SREDSTAVA NA KRAJU GODINE

*e) izvješće o promjenama glavnice*

Upisani kapital

Premije na emitirane dionice

Rezerve

Zadržana dobit ili preneseni gubitak

Dobit ili gubitak tekuće godine

Dividende (udjeli u dobiti)

Revalorizacijske rezerve

Sveukupno kapital

*f) pojašnjenja i komentar uprave*

- podjela dionica

- zarade po dionici

- promjene glavničke strukture

- akvizicije

- neizvjesnosti (opis slučajeva kod kojih postoji neizvjesnost naplate
prihoda ili mogućih budućih troškova)

- objašnjenja uprave

- rezultati poslovanja

- prihodi po djelatnostima

- opis produkata

- operativni i ostali troškovi

- dobit

- likvidnost

- pravna pitanja

B) OBVEZNI SADRŽAJ IZVJEŠĆA DRUŠTAVA ZA OSIGURANJE

Članak 6.

Izvješće dioničkog društva iz grupe društava za osiguranje obvezno sadrži
sljedeće:

*a) opći podaci o dioničkom društvu*

(jednako kao i podaci navedeni pod tom točkom u članku 5. ovog pravilnika)

*b) bilanca društva za osiguranje*

Aktiva

KRATKOTRAJNA IMOVINA

- Novčana sredstva i vrijednosni papiri

- Vlastite dionice

- Potraživanja po osnovi premija

- Dani krediti, kaucije i depoziti

- Ostala potraživanja

- Plaćeni troškovi budućeg razdoblja i nedospjela naplata prihoda

- Zalihe

UKUPNO KRATKOTRAJNA IMOVINA

MATERIJALNA IMOVINA

NEMATERIJALNA IMOVINA

OSTALA FINANCIJSKA ULAGANJA

Ukupna aktiva

Pasiva

OSTALE OBVEZE

- Kratkoročne obveze

- Odgođeno plaćanje troškova i prihoda budućeg razdoblja

UKUPNO KRATKOROČNE OBVEZE

TEHNIČKE PRIČUVE

- Prijenosne premije

- Matematička pričuva osiguranja života

- Pričuva šteta

UKUPNO TEHNIČKE PRIČUVE

OSTALE PRIČUVE

- Pričuva za preventivu

UKUPNO OSTALE PRIČUVE

KAPITAL I PRIČUVE

- Uplaćeni kapital

- Revalorizacijska pričuva

- Pričuva

UKUPNO KAPITAL I PRIČUVE

OSTALE PRIČUVE

PRENESENI GUBITAK GODINE

DOBIT/GUBITAK TEKUĆE GODINE

*c) račun dobiti i gubitka društva za osiguranje*

Prihodi

ZARAĐENE PREMIJE OSIGURANJA

- Tehnička premija

- Premija za preventivu

- Dio premije za režiju

UKUPNA BRUTO PREMIJA

- Premija predana u reosiguranje

- Promjene prijenosnih premija

PRIHODI OD DUGOROČNIH PRIČUVA

PRIHODI OD DRUGIH POSLOVA OSIGURANJA I REOSIGURANJA

PRIHODI OD KAMATE I ULAGANJA

POSLOVNI PRIHODI

IZVANREDNI PRIHODI

Ukupni prihodi

Rashodi

IZDACI ZA OSIGURANE SLUČAJEVE

- Izdaci za štete

- Naplaćeni regresi

- Troškovi koji terete štete

- Udio reosiguranja u štetama

- Pričuva za štete

UKUPNO IZDACI ZA OSIGURANE SLUČAJEVE

OSTALE OSIGURATELJNE TEHNIČKE PRIČUVE

- Matematička pričuva osiguranja života

- Ostale osigurateljno-tehničke pričuve

UKUPNO OSTALE OSIGURATELJNO-TEHNIČKE PRIČUVE

OSTALI OSIGURATELJNO-TEHNIČKI IZDACI

POSLOVNI RASHODI

- Troškovi pribave

- Troškovi režije

- Razgraničeni troškovi

UKUPNO POSLOVNI RASHODI

TROŠKOVI FINANCIRANJA

IZVANREDNI RASHODI

Ukupni rashodi

GUBITAK

DOBIT

*d) izvješće o novčanom tijeku društva za osiguranje*

Poslovne aktivnosti

- Dobit/gubitak

- Povećanje amortizacije

- Smanjenje potraživanja po premiji

- Smanjenje zaliha

- Smanjenje ostalih kratkoročnih potraživanja

- Smanjenje plasmana agencijama

- Smanjenje potraživanja po kamatama

- Povećanje obveza za uplaćenu, a nepoliciranu premiju

- Povećanje obveza po štetama

- Povećanje obveza agencijama

- Povećanje tehničkih rezerviranja

- Povećanje ostalih tehničkih obveza

- Povećanje AVR

Novčani tijek od poslovne aktivnosti

Investicijske aktivnosti

- Smanjenje izdataka za dugotrajnu imovinu

- Smanjenje predujmova za nabavu materijalne imovine

- Povećanje ulaganja u vrijednosne papire, obveznice i dionice

- Povećanje dugoročnih plasmana

- Smanjenje depozita bankama

- Povećanje kratkoročnih ulaganja

Novčani tijek od investicijske aktivnosti

Financijske aktivnosti

- Smanjenje pričuva i neraspoređenog dobitka prethodnih godina

- Smanjenje kapitala za otkup vlastitih dionica

- Povećanje obveza po kreditima

Novčani tijek od financijskih aktivnosti

Ukupno novčani tijek

Stanje novca na početku razdoblja

Stanje novca na kraju razdoblja

Povećanje novca i novčanih ekvivalenata

*e) izvješće o promjenama glavnice*

(jednako kao i podaci navedeni pod tom točkom u članku 5. ovog pravilnika)

*f) pojašnjenja i komentar uprave*

(jednako kao i podaci navedeni pod tom točkom u članku 5. ovog pravilnika)

C) OBVEZNI SADRŽAJ IZVJEŠĆA OSTALIH DIONIČKIH DRUŠTAVA

Članak 7.

Izvješće dioničkog društva iz grupe ostalih dioničkih društava obvezno
sadrži sljedeće:

*a) opći podaci o dioničkom društvu*

(jednako kao i podaci navedeni pod tom točkom u članku 5. ovog pravilnika)

*b) bilanca*

Aktiva

A Potraživanja za upisani, a neuplaćeni kapital

B Dugotrajna imovina

I. Nematerijalna imovina

II. Materijalna imovina

III. Financijska imovina

IV. Potraživanja

C Kratkotrajna imovina

I. Zalihe

II. Potraživanja

III. Financijska imovina

IV. Novac na računu i blagajni

D Plaćeni troškovi budućeg razdoblja nedospjela naplata prihoda

E Gubitak iznad visine kapitala

F Ukupna aktiva

Pasiva

A Kapital i rezerve

I. Upisani kapital

II. Premije na emitirane dionice (kapitalni gubitak)

III. Revalorizacijska pričuva

IV. Rezerve

Va. Zadržana dobit

Vb. Preneseni gubitak

VIa. Dobit tekuće godine

VIb. Gubitak tekuće godine

B Dugoročna rezerviranja za rizike i troškove

C Dugoročne obveze

D Kratkoročne obveze

E Odgođeno plaćanje troškova i prihod budućeg razdoblja

F Ukupna pasiva

*c) račun dobiti i gubitka*

Prihodi

A poslovni prihodi

C financijski prihodi

E izvanredni prihodi

Ukupni prihodi

Rashodi

B poslovni rashodi

D financijski rashodi

F izvanredni rashodi

Ukupni rashodi:

Dobit prije oporezivanja

Gubitak prije oporezivanja

Porez na dobit

G Dobit nakon oporezivanja

H Gubitak nakon oporezivanja

*d) izvješće o novčanom tijeku*

Novčani tijekovi od poslovnih aktivnosti

- Novčani primici od kupaca

- Novac isplaćen dobavljačima i zaposlenima

- Novac ostvaren poslovanjem

- Plaćene kamate

- Plaćeni porez na dobit

- Novčani tijek prije izvanredne stavke

- Utršci od podmirenog izvanrednog događaja

Netto novac od poslovnih aktivnosti

Novčani tijekovi od ulagateljskih aktivnosti

- Stjecanje podružnice X, bez stečenog novca

- Kupnja nekretnine, postrojenja, opreme

- Utršci od prodaje opreme

- Primljene kamate

- Primljene dividende

Neto novac korišten u ulagateljskim aktivnostima

Novčani tijekovi od financijskih aktivnosti

- Utršci od emitiranja dioničkog kapitala

- Utršci od dugoročnih posudbi

- Isplata obveza za financijski najam

- Isplaćena dividenda

Neto novac korišten u financijskim aktivnostima

Neto povećanje/smanjenje novca i novčanih ekvivalenata

Novac i novčani ekvivalenti na početku razdoblja

Novac i novčani ekvivalenti na kraju razdoblja

*e) izvješće o promjenama glavnice*

(jednako kao i podaci navedeni pod tom točkom u članku 5. ovog pravilnika)

*f) pojašnjenja i komentar uprave*

(jednako kao i podaci navedeni pod tom točkom u članku 5. ovog pravilnika)

Članak 8.

Izvješća društava za osiguranje i ostalih dioničkih društava moraju
biti konsolidirana.

OBVEZNI OBLIK IZVJEŠĆA

Članak 9.

Izvješća se izrađuju i dostavljaju na posebnim obrascima koje propisuje
Komisija.

DOSTUPNOST IZVJEŠĆA JAVNOSTI

Članak 10.

(1) Komisija će nakon unosa dostavljenih podataka u računalni sustav
sva izvješća iz ovog Pravilnika učiniti dostupnim svim domaćim i stranim
pravnim i fizičkim osobama na njihov zahtjev.

(2) Osobama iz prethodnog stavka uvid u predmetna izvješća bit će omogućen
u Javnoj informacijskoj knjižnici Komisije, na način i pod uvjetima koji
će biti propisani posebnim pravilnikom.

PRIJELAZNE I ZAVRŠNE ODREDBE

Članak 11.

(1) Dionička društva čije su dionice uvrštene u službenu kotaciju burze
u Republici Hrvatskoj dužna su izvješća za 1999. godinu dostavljati neposredno
Komisiji.

(2) Izvješća iz prethodnog stavka Komisija neće učiniti dostupnima javnosti
ako po pravilima burze tromjesečno izvješćivanje nije obvezno.

Članak 12.

Izvješće za prvo tromjesečje 1999. godine dionička društva su obvezna
izraditi i dostaviti u roku od 30 dana od dana stupanja na snagu ovog pravilnika.

Članak 13.

Ovaj pravilnik stupa na snagu petnaestog dana od dana njegove objave
u "Narodnim novinama".

Klasa: 011-01/99-01/03
Urbroj: 567-01/99-1
Zagreb, 18. ožujka 1999.

Predsjednik
Komisije za vrijednosne papire Republike Hrvatske
**Ivica Smiljan,** v. r.

Pravilnik, NN 28/1999-580